Можете да си направите пълни кръвни изследвания, които показват какво съдържание на омега-3 имаме в кръвната плазма. Те се изразяват като процент от общите фосфолипидни мастни киселини спрямо теглото.
Друг начин, по който лекарите могат да установят непряко състоянието на омега-3, е като анализират състава на мастните киселини на червените кръвни клетки. Този подход дава информация за дългосрочния хранителен прием на мазнини в продължение на няколко месеца. Също така той може да даде представа и за общия прием на омега-3.
Все пак е важно да се отбележи, че количеството мастни киселини в кръвта може да варира значително, в зависимост от това с какво сте се хранили напоследък. Ето защо повечето лекари изискват да не се приема храна през нощта преди взимането на кръвна проба. Така могат най-добре да анализират липидите в кръвта.